એટલે, બુધવારે યુવક કોંગ્રેસના આગેવાનો અને કાર્યકરોએ ધીરજ લાઠિયા અને જયેશ દેસાઈની આગેવાનીમાં ફી કમિટિ સામે મોરચો માંડ્યો હતો. મજૂરાગેટ ઉપર ગાંધી એન્જિનિયરિંગ કોલેજમાં ફી નિયંત્રણ કમિટિ(એફઆરસી)ની ઓફિસ ઉપર હલ્લો બોલાવ્યો હતો. કમિટીના સભ્યોને આવેદનપત્ર પણ આપ્યું હતું. તેમાં તેમણે હજુ પણ મનમાની કરી રહેલી સ્કુલોને કાબુમાં નહીં લેવાય તો શાળાઓ ઉપર આંદોલન છેડવાની ચિમકી આપી હતી.